
         REPUBLIKA HRVATSKA
     TRGOVAČKI SUD U SPLITU
   STALNA SLUŽBA DUBROVNIK 
   Dubrovnik, Dr. Ante Starčevića 23
Posl. br. 6-St.1178/2016-17


R E PU B L I K A   H R V A T S K A

R J E Š E N J E

	Trgovački sud u Splitu, stalna služba u Dubrovniku, po stečajnom sucu tog suda Srđanu Gavraniću, kao sucu pojedincu, odlučujući o prijedlogu FINA RC SPLIT, Podružnica Dubrovnik, za otvaranje stečajnog postupka nad dužnikom VIAM društvo za građevinarstvo, trgovinu i projektiranje d.o.o., Dubrovnik, Dr. Ante Starčevića 29, MBS: 060153548, OIB: 6158184867190, izvan ročišta, dana 21. lipnja 2016. godine


r i j e š i o    j e

Poziva se podnositelj zahtjeva FINA RC SPLIT, Podružnica Dubrovnik u smislu čl. 117. Stečajnog zakona (NN 71/15, dalje u tekstu SZ)  za potrebe postupka koji se pred ovim sudom dostaviti podatke o postojanju uvjeta  stečajnog razloga, odnosno stanju računa dužnika:
· VIAM društvo za građevinarstvo, trgovinu i projektiranje d.o.o., Dubrovnik, Dr. Ante Starčevića 29, MBS: 060153548, OIB: 6158184867190.


Obrazloženje

	Financijska agencija RC Split, Podružnica Dubrovnik je podnijela ovom sudu 2. svibnja 2016. godine prijedlog za otvaranje stečajnog postupka nad dužnikom. U prijedlogu se u bitnome navodi da na dan 27. travnja 2015. godine dužnik u Očevidniku redoslijeda osnova za plaćanje ima evidentirane neizvršene osnove za plaćanje u neprekinutom razdoblju od 120 dana u ukupnom iznosu od 458.557,11 kuna, da ima 11 zaposlenih, da ima račun kod OTP banka Hrvatska d.d., da ne raspolaže drugim podacima o imovini, te da ima zaplijenjenih sredstava na ime predujma za namirenje troškova stečajnog postupka.

Sukladno čl. 115. SZ  na temelju prijedloga za otvaranje stečajnog postupka sud donosi rješenje o pokretanju prethodnog postupka radi utvrđenja pretpostavki za otvaranje stečajnog postupka (prethodni postupak). 

Tijekom prethodnog postupka dužnik se izjasnio da nisu ostvareni stečajni razlozi budući račun dužnika nije u blokadi.

Postojanje stečajnog razloga u trenutku otvaranja stečaja je pretpostavka bez koje se stečajni postupak ne može otvoriti. Jedini mjerodavan dokaz o stanju računa dužnika je podatak koji daje FINA, pa je temeljem čl. 117. SZ odlučeno kao u izreci.
  
U Dubrovniku, dana 21. lipnja 2016. godine

								Stečajni sudac:

								Srđan Gavranić




POUKA O PRAVNOM LIJEKU
Protiv ovog rješenja dopušteno je izjaviti žalbu. Žalba se izjavljuje Visokom trgovačkom sudu Republike Hrvatske u Zagrebu u roku od 8 dana od primitka rješenja putem ovog suda u 3 istovjetna primjerka pozivom na gornji poslovni broj spisa. Primitak ovog rješenja računa se sukladno čl. 12. Stečajnog zakona istekom osmog dana od dana objave na e-Oglasnoj ploči Žalba ne odgađa provedbu rješenja (čl. 11. st. 4. OZ).

DN-a (21.06.2016.g.):
· FINA RC SPLIT, Podružnica Dubrovnik, elektroničkom poštom i putem e oglasne ploče.

